CELEX: 32016D1176
Language: ro
Date: 2016-07-18 00:00:00
Title: Decizia de punere în aplicare (UE) 2016/1176 a Comisiei din 18 iulie 2016 de încheiere a reexaminării intermediare parțiale privind importurile de anumite tipuri de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda

19.7.2016   
            
            
               RO
            
            
               Jurnalul Oficial al Uniunii Europene
            
            
               L 193/115
            
         DECIZIA DE PUNERE ÎN APLICARE (UE) 2016/1176 A COMISIEI
   din 18 iulie 2016
   de încheiere a reexaminării intermediare parțiale privind importurile de anumite tipuri de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolul 9 alineatul (1),
   întrucât:
   1.   PROCEDURA
   
   
               (1)
            
            
               Prin Regulamentul de punere în aplicare (UE) nr. 430/2013 al Consiliului (2), au fost instituite măsuri antidumping referitoare la anumite accesorii turnate filetate pentru tuburi și țevi, din fontă maleabilă, originare din Republica Populară Chineză (denumită în continuare „RPC”) și din Thailanda, ca urmare a unei anchete desfășurate în conformitate cu articolul 5 din Regulamentul (CE) nr. 1225/2009 (denumit în continuare „regulamentul de bază”).
            
         
               (2)
            
            
               La 25 noiembrie 2015, Comisia Europeană (denumită în continuare „Comisia”) a inițiat o reexaminare intermediară parțială în ceea ce privește importurile în Uniune de anumite tipuri de accesorii turnate filetate pentru tuburi și țevi, din fontă maleabilă, originare din RPC și Thailanda în temeiul articolului 11 alineatul (3) din regulamentul de bază. Comisia a publicat un aviz de deschidere în Jurnalul Oficial al Uniunii Europene
                   (3) (denumit în continuare „avizul de deschidere”).
            
         
               (3)
            
            
               Comisia a deschis reexaminarea referitoare la RPC în urma unei cereri depuse la data de 2 martie 2015 de către Metpro Limited (denumit în continuare „solicitantul”), un importator de anumite tipuri de accesorii turnate filetate pentru tuburi și țevi, din fontă maleabilă, cu privire la importurile originare din RPC. Solicitantul a cerut revizuirea, cu scopul de a stabili dacă accesoriile pentru tuburi izolatoare (coturi, curbe și T-uri) cu pasul filetului metric standard de 1,5 mm conform normei ISO BS 3643 pentru filete metrice (denumit în continuare „produsul susceptibil de excludere”) ar trebui să fie excluse din definiția produsului din Regulamentul de punere în aplicare (UE) nr. 430/2013. Deoarece măsurile se aplică, de asemenea, importurilor originare din Thailanda, Comisia a decis din proprie inițiativă să inițieze reexaminarea și pentru importurile din Thailanda. Cererea conținea suficiente elemente de probă pentru a justifica deschiderea unei reexaminări.
            
         
               (4)
            
            
               În avizul de deschidere, Comisia a invitat părțile interesate să o contacteze în vederea participării la reexaminare. În plus, Comisia a informat în mod expres solicitantul, alți producători cunoscuți din Uniune, producătorii-exportatori cunoscuți din RPC și Thailanda, autoritățile chineze și thailandeze, importatorii, furnizorii și utilizatorii cunoscuți, comercianții, precum și o asociație cu privire la deschiderea reexaminării și i-a invitat să participe la anchetă.
            
         
               (5)
            
            
               Părțile interesate au avut ocazia de a formula observații cu privire la deschiderea reexaminării și de a solicita o audiere în fața Comisiei și/sau a consilierului-auditor pentru proceduri comerciale.
            
         2.   RETRAGEREA CERERII DE REEXAMINARE ȘI ÎNCHEIEREA PROCEDURII
   
   
               (6)
            
            
               Printr-o scrisoare adresată Comisiei la data de 5 aprilie 2016, solicitantul și-a retras cererea de reexaminare.
            
         
               (7)
            
            
               În conformitate cu articolul 9 alineatul (1) și articolul 11 alineatul (5) din regulamentul de bază, în cazul în care solicitantul își retrage cererea, reexaminarea poate fi încheiată, cu excepția cazului în care o asemenea încheiere ar fi contrară intereselor Uniunii.
            
         
               (8)
            
            
               Comisia a considerat că reexaminarea referitoare la RPC ar trebui încheiată, dat fiind că ancheta nu a revelat niciun element care să indice că o asemenea încheiere nu ar fi în interesul Uniunii.
            
         
               (9)
            
            
               În ceea ce privește Thailanda, niciuna dintre societățile cunoscute sau dintre autoritățile thailandeze contactate nu a prezentat vreo informație relevantă pentru anchetă cu privire la produsul susceptibil de excludere, care ar justifica efectuarea reexaminării. Niciunul dintre importatorii cunoscuți contactați nu a semnalat importuri din produsul susceptibil de excludere provenind din Thailanda. Ancheta nu a relevat nicio altă informație relevantă care ar constitui baza pentru efectuarea unei revizuiri a definiției produsului.
            
         
               (10)
            
            
               Având în vedere că solicitantul și-a retras cererea cu privire la RPC și deoarece nu există alte informații relevante în legătură cu Thailanda, reexaminarea cu privire la Thailanda ar trebui încheiată ex officio, în conformitate cu articolul 9 alineatul (2) și articolul 11 alineatul (5) din regulamentul de bază.
            
         
               (11)
            
            
               Părțile interesate au fost informate în consecință și li s-a acordat posibilitatea de a prezenta observații. Nu au fost primite niciun fel de observații în termenul prevăzut.
            
         
               (12)
            
            
               Din aceste motive, Comisia concluzionează că reexaminarea intermediară parțială privind importurile de anumite tipuri de accesorii turnate filetate pentru tuburi și țevi, din fontă maleabilă, originare din RPC și Thailanda ar trebui încheiată.
            
         
               (13)
            
            
               Prezenta decizie este conformă cu avizul comitetului instituit prin articolul 15 alineatul (1) din regulamentul de bază,
            
         ADOPTĂ PREZENTA DECIZIE:
   Articolul 1
   Reexaminarea intermediară parțială privind importurile de anumite tipuri de accesorii turnate filetate pentru tuburi și țevi, din fontă maleabilă, cu excepția corpurilor racordurilor de compresie cu filet metric conform standardului ISO DIN 13 și a cutiilor de joncțiune circulare filetate, din fontă maleabilă fără capac, încadrate în prezent la codul NC ex 7307 19 10 (cod TARIC 7307191010), este încheiată.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 18 iulie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 343, 22.12.2009, p. 51.
   
      (2)  Regulamentul de punere în aplicare (UE) nr. 430/2013 al Consiliului din 13 mai 2013 de instituire a unei taxe antidumping definitive și de stabilire a perceperii cu titlu definitiv a taxei provizorii instituite la importurile de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda și de închidere a procedurii în ceea ce privește Indonezia (JO L 129, 14.5.2013, p. 1).
   
      (3)  Aviz de deschidere a unei reexaminări intermediare parțiale a măsurilor antidumping aplicabile importurilor de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda (JO C 392, 25.11.2015, p. 14) și rectificare la avizul de deschidere (JO C 52, 11.2.2016, p. 27).